Haffner

Haffner (vene keeles Гаффнер) oli Riiast pärit käsitöölise- ja aadlisuguvõsa.

Ajalugu
Haffnerite täpne päritolu ei ole teada. XVIII sajandil 2. poolel elasid nad Riias. Suguvõsaliin algab Johann Nicolaus Haffneriga (u 1722−1772), kes oli Riia bürger ja parukategija.LVVA, f. 1426, n. 1, s. 309, L 63. Tema pojapoeg Johann Samuel Eduard Haffner (1804−1889) tõsteti 1841. aastal Venemaa aadliseisusse. 19. novembril (vkj) 1892 võeti suguvõsa Liivimaa kubermangu aadlisuguvõsaraamatusse.Krusenstjern, Georg von. Die in die Gouvernements-Adelsgeschlechtsbücher von Livland, Estland und Kurland eingetragenen nichtimmatrikulierten baltischen Adelsgeschlechter. - Baltische Hefte. Sonderheft Nr. 2. Hannover-Döhren: Verlang Harro von Hirscheydt, 1958, lk 10.

Suguvõsa liikmeid
Johann Samuel Eduard von Haffner (1804−1889), tõeline riiginõunik, Tartu ülikooli rektor, kooli- ja gümnaasiumidirektor
Paul Christian Alexander von Haffner (1846−1905), Ruhja pastor-adjunkt, Baldone ja Mālpilsi pastor
Gustav Benjamin Maximilian von Haffner (1847−1915), õigusteaduse kandidaat, Riia linnavolinik
Wilhelm Konstantin von Haffner (1895−pärast 1980), filosoofiadoktor, zooloog, professor

Viited

Kirjandus
Der Adel der russischen Ostseeprovinzen (Estland, Kurland, Livland, Ösel). 2. Teil. Nichtimmatrikulierter Adel. Neustadt an der Aisch: Bauer & Rape, inhaber Gerhard Gessner, 1898 (ümbertrükk 1980). Lk 55 .

Kategooria:Liivimaa immatrikuleerimata aadel
Kategooria:Liivimaa kubermangu aadlisuguvõsaraamatutesse kantud suguvõsad